stanford-oval/wikipedia huggingface dataset:
Glee: The Music, The Power of Madonna
קבלה > הצלחה מסחרית

בשבוע הראשון ליציאתו בארצות הברית, Glee: The Music, The Power of Madonna הגיע למקום הראשון במצעד הבילבורד 200, עם 98,000 עותקים שנמכרו. הוא הפך לאלבום הראשון של צוות השחקנים של Glee שהופיע לראשונה בראש המצעד, וגם לאלבום הראשון שדורג בראש המצעד שהורכב כולו מגרסאות כיסוי לשירים של אמן אחד, מאז Mamma Mia! The Movie Soundtrack; פסקול מחווה לאבבא שעשה זאת באוגוסט 2008. לפי נילסן סאונדסקאן, 75 אחוזים מהמכירות נבעו מהורדות דיגיטליות מחנויות מקוונות. הוא היה גם ללבום הדיגיטלי והפסקול המוביל של אותו השבוע. יציאת המיני-אלבום השפיעה גם על הקטלוג של מדונה עצמה. אלבום הלהיטים שלה Celebration נכנס מחדש למצעד הבילבורד 200 ודורג במקום ה-86 עם מכירות של למעלה מ-6,000 עותקים (עלייה של 219 אחוזים). קטלוג האלבומים הכולל שלה זכה לזינוק של 44 אחוזים במכירות, ונמכר בלמעלה מ-17,000 עותקים באותו השבוע. בנוסף לכך, גם מספר ההורדות של השירים הדיגיטליים שלה זכה לחיזוק, כאשר סך הרצועות שנמכרו עמד על למעלה מ-108,000 עותקים, עלייה של 169 אחוזים בהשוואה לשבוע הקודם (40,000 עותקים). שני השירים הנמכרים ביותר שלה באותו השבוע היו "4 Minutes" ו-"Like a Prayer" – כל אחד מהם נמכר בלמעלה מ-12,000 עותקים, עם עליות של 183 אחוזים ו-267 אחוזים, בהתאמה.
בקנדה, המיני-אלבום הופיע לראשונה בראש מצעד האלבומים הקנדי, עם מכירות של 23,000 לפי נילסן סאונדסקאן. באוסטרליה, הופיע לראשונה במקום ה-14 במצעד האלבומים האוסטרלי. לאחר שבועיים דורג במקום העשירי, והיה נוכח בסך הכול במשך שבעה שבועות במצעד. באזור ולוניה של בלגיה ובהולנד, המיני-אלבום דורג במיקומים התחתונים של המצעדים. הוא זכה להצלחה רבה יותר במקסיקו, שם הופיע לראשונה במקום ה-47 במצעד האלבומים המקסיקני, והגיע בשיאו למקום ה-34, בשבוע העוקב, כשהוא שוהה במצעד במשך שמונה שבועות בסך הכול. לאחר יציאתו בממלכה המאוחדת, Glee: The Music, The Power of Madonna דורג במקום הרביעי במצעד האלבומים הבריטי. עם זאת, היו לו ירידות חדות במשך השבועות הבאים, והוא היה נוכח בסך הכול במשך שמונה שבועות במצעד. באירלנד, המיני-אלבום הופיע לראשונה במקום ה-22 במצעד האלבומים של המדינה, ועלה למקום החמישי בשבוע העוקב.
סינגלים

כל השירים במיני-אלבום, מלבד רצועת הבונוס, יצאו גם כסינגלים, והיו זמינים להורדה דיגיטלית. בין הסינגלים, הגרסה של Glee ל-"Like a Prayer" זכתה להצלחה והפכה לנמכרת ביותר של הצוות. היא נמכרה בלמעלה מ-87,000 עותקים דיגיטליים ודורג במקום העשירי במצעד השירים הדיגיטליים, ובמקום ה-27 במצעד הבילבורד הוט 100. "Like a Prayer" דורג גם במקום ה-27 בקנדה הוט 100, ובמקום ה-28 באוסטרליה. "Like a Prayer" הצליח גם בממלכה המאוחדת, שם הגיע למקום ה-16 במצעד הסינגלים הבריטי, והיה נוכח במשך ארבעה שבועות בסך הכול במצעד. שירים נוספים שהופיעו שם כללו את "4 Minutes", "Like a Virgin" ו-"Borderline".
רשימת רצועות

| Glee: The Music, The Power of Madonna> מס' | Glee: The Music, The Power of Madonna> שם | Glee: The Music, The Power of Madonna> משך | Glee: The Music, The Power of Madonna>  | Glee: The Music, The Power of Madonna>  | Glee: The Music, The Power of Madonna>  | Glee: The Music, The Power of Madonna>  | Glee: The Music, The Power of Madonna>  | Glee: The Music, The Power of Madonna>  | Glee: The Music, The Power of Madonna>  |
| --- | --- | --- | --- | --- | --- | --- | --- | --- | --- |
| 1. | Express Yourself  | 4:01 |  |  |  |  |  |  |  |
| 2. | Borderline / Open Your Heart  | 2:18 |  |  |  |  |  |  |  |
| 3. | Vogue  | 5:15 |  |  |  |  |  |  |  |
| 4. | Like a Virgin (בהשתתפות ג'ונתן גרוף)   | 3:17 |  |  |  |  |  |  |  |
| 5. | 4 Minutes  | 3:11 |  |  |  |  |  |  |  |
| 6. | What It Feels Like for a Girl  | 4:32 |  |  |  |  |  |  |  |
| 7. | Like a Prayer (בהשתתפות ג'ונתן גרוף)   | 5:22 |  |  |  |  |  |  |  |
| משך כולל: | משך כולל: | 27:16 |  |  |  |  |  |  |  |
| Glee: The Music, The Power of Madonna – מהדורת אייטונס אמריקאית/בריטית (רצועת בונוס)> מס' | Glee: The Music, The Power of Madonna – מהדורת אייטונס אמריקאית/בריטית (רצועת בונוס)> שם | Glee: The Music, The Power of Madonna – מהדורת אייטונס אמריקאית/בריטית (רצועת בונוס)> משך | Glee: The Music, The Power of Madonna – מהדורת אייטונס אמריקאית/בריטית (רצועת בונוס)>  | Glee: The Music, The Power of Madonna – מהדורת אייטונס אמריקאית/בריטית (רצועת בונוס)>  | Glee: The Music, The Power of Madonna – מהדורת אייטונס אמריקאית/בריטית (רצועת בונוס)>  | Glee: The Music, The Power of Madonna – מהדורת אייטונס אמריקאית/בריטית (רצועת בונוס)>  | Glee: The Music, The Power of Madonna – מהדורת אייטונס אמריקאית/בריטית (רצועת בונוס)>  | Glee: The Music, The Power of Madonna – מהדורת אייטונס אמריקאית/בריטית (רצועת בונוס)>  | Glee: The Music, The Power of Madonna – מהדורת אייטונס אמריקאית/בריטית (רצועת בונוס)>  |
| --- | --- | --- | --- | --- | --- | --- | --- | --- | --- |
| 8. | Burning Up (בהשתתפות ג'ונתן גרוף)   | 3:06 |  |  |  |  |  |  |  |
| משך כולל: | משך כולל: | 30:22 |  |  |  |  |  |  |  |
קרדיטים

הקרדיטים מותאמים לפי אתר המוזיקה AllMusic.
| 0 | 1 | 2 |
| --- | --- | --- |
|  דיאנה אגרון – שירה  אדם אנדרס – עיבוד, הנדסה, הפקה, הפקת פסקול  פייר אוסטרום – הנדסה, מיקסינג, הפקה  דייב בט – ארט דיירקשן, עיצוב  פי ג'יי בלום – פיקוח מוזיקלי  סטיבן בריי – לחן  ג'וף בייווטר – ניהול ואחריות  על המוזיקה  מדונה צ'יקוני – לחן  גרדנר קול – לחן  כריס קולפר – שירה  טים דייוויס – עיבוד, הנדסה קולית  דנטה די לורטו – הפקה בפועל של הפסקול |  בראד פלצ'וק – הפקה בפועל  של הפסקול  ג'ונתן גרוף – שירה  פלויד נתנאל הילס – לחן  טום קלי – לחן  מייקל לוין – עטיפה  ג'יין לינץ' – שירה  דומיניק מלטה – מאסטרינג  מריה פאולה מרולנדה – ארט דיירקשן, עיצוב  ג'יימה מייס – שירה  קווין מק'הייל – שירה  ליאה מישל – שירה  קורי מונטית' – שירה |  טימות'י מוזלי – לחן  ראיין מרפי – הפקה, הפקה של הפסקול  ראיין פיטרסון – הנדסה  שפ פטיבון – לחן  פיטר רפלסון – לחן  אמבר ריילי – שירה  נאיה ריברה – שירה  מארק סאלינג – שירה  גיא סיגוורת' – לחן  בילי סטיינברג – לחן  ג'סטין טימברלייק – לחן  דייוויד טורן – לחן  ג'נה אושקוביץ – שירה |
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 10 |
|  אירלנד | מצעד האלבומים האירי | 5 |
|  ארצות הברית | בילבורד 200 | 1 |
|  ארצות הברית | מצעד הפסקולים | 1 |
|  הולנד | מצעד 100 האלבומים ההולנדיים | 93 |
|  הממלכה המאוחדת | מצעד האלבומים הבריטי | 4 |
|  ולוניה | אולטראטופ 40 | 97 |
|  מקסיקו | טופ 100 – מקסיקו | 34 |
|  קנדה | מצעד האלבומים הקנדי | 1 |
|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |
| --- | --- | --- |
|  ארצות הברית | בילבורד 200 | 146 |
|  ארצות הברית | מצעד הפסקולים | 13 |
|  הממלכה המאוחדת | מצעד האלבומים הבריטי | 172 |
|   ‏‏‏  מצעדי סוף שנה (2011)> מדינה |   ‏‏‏  מצעדי סוף שנה (2011)> מצעד |   ‏‏‏  מצעדי סוף שנה (2011)> מיקום שיא |
| --- | --- | --- |
|  צרפת | SNEP | 77 |
נתוני מכירות

| מקום | תארים | מכירות |
| --- | --- | --- |
| הממלכה המאוחדת (BPI) | כסף | 60,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| קנדה | 20 באפריל 2010 | תקליטור • הורדה דיגיטלית | קולומביה |  |
| אירלנד | 20 באפריל 2010 | תקליטור • הורדה דיגיטלית | קולומביה |  |
| ארצות הברית | 20 באפריל 2010 | תקליטור • הורדה דיגיטלית | קולומביה |  |
| אוסטרליה | 23 באפריל 2010 | תקליטור • הורדה דיגיטלית | קולומביה |  |
| הממלכה המאוחדת | 26 באפריל 2010 | תקליטור • הורדה דיגיטלית | קולומביה |  |
| טאיוואן | 20 במאי 2010 | תקליטור • הורדה דיגיטלית | קולומביה |  |
| יפן | 8 ביוני 2010 | תקליטור • הורדה דיגיטלית | קולומביה |  |
| ברזיל | 3 באוגוסט 2010 | תקליטור • הורדה דיגיטלית | קולומביה |  |
| גרמניה | 8 באפריל 2011 | תקליטור • הורדה דיגיטלית | קולומביה |  |
| פולין | 13 במאי 2011 | תקליטור • הורדה דיגיטלית | קולומביה |  |
מריה סבינובה

מריה סבינובה (ברוסית: Мария Сергеевна Савинова; נולדה ב-13 באוגוסט 1985) היא אתלטית רוסיה. היא אלופה אולימפית (לונדון 2012) אלופת עולם (טגו 2011) ואלופת אירופה (ברצלונה 2010) בריצת 800 מטר.
בשנת 2017, נמצאה סבינובה חיובית באימרוץ (השתמשה בסטרואיד אנאבולי אוקסנדרולון) והושעתה מהשתתפות בתחרויות לארבע שנים וכל התוצאות שלה והישגיה (2010 - 2013) נפסלו ונמחקו.
ביוגרפיה

סבינובה נולדה בעיר צ'ליאבינסק.
באליפות אירופה באתלטיקה באולם שנערכה בטורינו, איטליה בשנת 2009 זכתה סבינובה במדליית הזהב בריצת 800 מטר עם תוצאה של 1:58.11 דקות, לפני בת ארצה אוסקנה זברוז'ק (1:59.20 דקות) והאיטלקית אליסה קוסמה (2:00.23 דקות) ובאליפות העולם באתלטיקה שנערכה בברלין, גרמניה אותה שנה היא סיימה במקום חמישי עם תוצאה של 1:58.68 דקות.
ביוגרפיה > אלופת העולם באולם ואלופת אירופה

בחודש מרץ 2010 השתתפה סבינובה באליפות העולם באולם שנערכה בדוחה, קטר וזכתה במדליית הזהב בריצת 800 מטר עם תוצאה של 1:58.26 דקות, לפני ג'ניפר מדוז הבריטית (1:58.43 דקות) ואלייזה ג'ונסון האמריקאית (1:59.60 דקות). בהמשך השנה השתתפה באליפות אירופה שנערכה באוגוסט בברצלונה, ספרד וזכתה במדליית הזהב עם תוצאה של 1:58.22 דקות, לפני איבון האק ההולנדית (1:58.85 דקות) וג'ניפר מדוז (1:59.39 דקות).
ביוגרפיה > אלופת עולם

באליפות העולם באתלטיקה שנערכה בטגו, קוריאה הדרומית בשנת 2011 זכתה סבינובה במדליית הזהב בריצת 800 מטר כשקבעה את שיאה האישי בתוצאה על 1:55.87 דקות, לפני קסטר סמניה הדרום אפריקאית (1:56.35 דקות) וג'נט ג'פקוסגאי הקנייתית (1:57.42 דקות).
ביוגרפיה > אלופה אולימפית

באולימפיאדת לונדון (2012) זכתה סבינובה במדליית זהב בריצת 800 מטר בתוצאה של 1:56.19 דקות, לפני קסטר סמניה (1:57.23 דקות) ובת ארצה אקטרינה פוסטיגובה (1:57.53 דקות).
באליפות העולם באתלטיקה שנערכה במוסקבה שברוסיה באוגוסט 2013 זכתה סבינובה במדליית כסף בתוצאה של 1:57.80 דקות, אחרי יוניק ג'פקוץ' סום מקניה (1:57.38 דקות) ולפני ברנדה מרטינז מארצות הברית (1:57.91 דקות).
שיאים אישיים > אצטדיון

ריצת 400 מטר: 51.43 שניות (2012)
ריצת 800 מטר: 1:55.87 דקות (2011)
ריצת 1500 מטר: 4:10.25 דקות (2010)
שיאים אישיים > אולם

ריצת 400 מטר: 52.05 שניות (2010)
ריצת 600 מטר: 1:26.23 דקות (2011)
ריצת 800 מטר: 1:58.10 דקות (2009)
ריצת 1000 מטר: 2:34.56 דקות (2009)
ריצת 1500 מטר: 4:08.2 דקות (2010)
גאד ליבס אנדרווטר

| --- | --- |

 מקום הקמה:  Perkiomenville 
 מוקד פעילות:  פנסילבניה, ארצות הברית
 תקופת הפעילות:  1993–2005 (כ־12 שנים)
 סוגה:  אלטרנטיב מטאל, אינדסטריאל מטאל, טכנו
 חברת תקליטים:  American Recordings
 www.davidreillyglu.com
 פרופיל ב-IMDb
 חברים
 David Reilly 
 חברים לשעבר
 דייוויד ריילי ג'ף טורזו אנדראו מקגי אדם קרי סקוט גראנט
 
God Lives Underwater (גאד ליבס אנדרווטר) הייתה להקת אינדסטריאל מטאל מפנסילבניה שבארצות הברית, שהוקמה בשנת 1993 על ידי חברי הלהקה דייוויד ריילי וג'ף טורזו. הלהקה התפרקה בשנת 2005.
היסטוריה

גאד ליבס אנדרווטר חתמה על חוזה עם חברת התקליטים American Recordings בפעם הראשונה לאחר שהמפיק המוזיקלי ריק רובין "גילה" את הלהקה, ולאחר מכן גם סייע להפיק את שני האלבומים הראשונים שלה.
את ההקלטה הראשונה שלהם, המיני אלבום God Lives Underwater, הוציאה הלהקה בשנת 1955, למרות שההקלטות עצמן הסתיימו כבר שנתיים קודם ב-1993. האלבום כלל שישה שירים, השיר No More Love מהאלבום נכלל גם באלבום הבא שלהם.
באוקטובר 1955 הלהקה פרסמה את האלבום הראשון באורך מלא שלה, Empty. האלבום הכיל 11 שירים.
האלבום הבא של הלהקה, Life in the So-Called Space Age, יצא לאור בשנת 1988. זהו האלבום הראשון של הלהקה שקיבל התייחסות ממבקרי מוזיקה מוכרים, כגון Allmusic ו-Entertainment Weekly. האלבום זכה לביקורות חיוביות בעיקר והתקבל יפה בחוג המעריצים. באותה שנה פרסמה הלהקה מיני אלבום נוסף בשם "Rearrange", שהורכב מחמישה שירים. האלבום הבא של הלהקה, Up Off The Floor, זכה לביקורות שליליות ועורר כעס גדול בקהל המעריצים, בין השאר מאחר ששניים מהשירים הפופולריים ביותר באלבום לא נכללו בגרסה הסופית מסיבות לא ידועות.
הלהקה התפרקה בשנת 2005, כאשר כל אחד מחבריה פנה לכיוון מוזיקלי שונה. הבסיסט ג'ף טורזו ייסד את הלהקה Wired All Wrong, והסולן דייוויד ריילי פתח בקריירת סולו שנקטעה זמן קצר לאחר מכן כאשר הוא נפטר בשנתו.
חברי הלהקה

דייוויד ריילי - שירה, קלידים
ג'ף טורזו - גיטרה בס
אנדראו מקגי - גיטרה
סקוט גארט - תופים
דיסקוגרפיה > אלבומי אולפן

| 0 | 1 | 2 |
| --- | --- | --- |
| שנה | שם האלבום | הוצאה |
| 1995 | Empty | American Recordings |
| 1998 | Life in the So-Called Space Age | A&M |
| 2004 | Up Off The Floor | Locomotive Music |
דיסקוגרפיה > מיני אלבומים

| 0 | 1 | 2 |
| --- | --- | --- |
| שנה | שם האלבום | הוצאה |
| 1995 | God Lives Underwater | American Recordings |
| 1998 | Rearrange | A&M |
מריה מוטולה

מריה דה לורדס מוטולה (באנגלית: Maria de Lurdes Mutola נולדה ב-27 באוקטובר 1972), היא אתלטית עבר ממוזמביק. היא השתתפה בשש אולימפיאדות, היא אלופה אולימפית (סידני 2000), שלוש פעמים אלופת עולם (שטוטגרט 1993, אדמונטון 2001 ופריז 2003), שבע פעמים אלופת עולם באולם (1993 - 2006) ושבע פעמים דורגה במקום ראשון בעולם בסוף השנה (1993, 1994, 1995, 1998, 2000, 2001 ו-2003) בריצת 800 מטר. נחשבת לאחת האצניות הגדולות בעולם בריצה זו. מוטולה היא שיאנית העולם הנוכחית (2021) בריצת 1000 מטר באולם.
ביוגרפיה

מריה מוטולה נולדה בצ'מנקולו שבמחוז מפוטו בירת מוזמביק.
באולימפיאדת סיאול (1988) קבעה מוטולה בריצת 800 מטר תוצאה של 2:04.36 דקות בשלב המוקדמות.
באליפות העולם באתלטיקה שנערכה בשנת 1991 בטוקיו, יפן סיימה מוטולה במקום הרביעי בריצת 800 מטר בתוצאה של 1:57.63 דקות, אחרי המנצחת ליליה נורוטדינובה מרוסיה (1:57.50 דקות).
באולימפיאדת ברצלונה (1992) סיימה מוטולה במקום חמישי בריצת 800 מטר בתוצאה של 1:57.49 דקות, אחרי המנצחת הלן ואן לנגן מהולנד (1:55.54 דקות) ובמקום התשיעי בריצת 1500 מטר בתוצאה של 4:02.60 דקות, אחרי המנצחת חסיבה בולמרקה מאלג'יריה (3:55.30 דקות).
ביוגרפיה > אלופת עולם

באליפות העולם שנערכה בשנת 1993 בשטוטגרט, גרמניה זכתה מוטולה במדליית זהב בריצת 800 מטר בשיא אפריקה חדש של 1:55.43 דקות, לפני ליובוב גורינה מרוסיה (1:57.10 דקות) ואלה קובאץ' מרומניה (1:57.92 דקות).
ביוגרפיה > שיאנית עולם

בתחרות שנערכה בבריסל שבבלגיה ב-5 באוגוסט 1995 קבעה מוטולה בריצת 1000 מטר שיא עולם חדש של 2:29.34 דקות. מספר ימים לאחר מכן, באליפות העולם שנערכה בגטבורג, שוודיה היא פסלה בשלב חצי הגמר בריצת 800 מטר וכך נמנע ממנה להגן על תוארה.
באולימפיאדת אטלנטה (1996) זכתה מוטולה במדליית ארד בריצת 800 מטר בתוצאה של 1:58.71 דקות, אחרי סווטלנה מסטרקובה מרוסיה (1:57.73 דקות) ואנה פידליה קירוט מקובה (1:58.11 דקות). בשלב חצי הגמר היא קבעה את התוצאה המהירה בתחרות 1:57.62 דקות.
באליפות העולם שנערכה בשנת 1997 באתונה, יוון זכתה מוטולה במדליית ארד בריצת 800 מטר בתוצאה של 1:57.59 דקות, אחרי פידליה קירוט (1:57.14 דקות) וילנה אפנסייבה מרוסיה (1:57.56 דקות).
באליפות העולם שנערכה בשנת 1999 בסביליה, ספרד זכתה מוטולה במדליית כסף בריצת 800 מטר בתוצאה של 1:56.72 דקות, אחרי לודמילה פורמנובה מצ'כיה (1:56.68 דקות) ולפני מסטרקובה (1:56.93 דקות).
ביוגרפיה > אלופה אולימפית

באולימפיאדת סידני (2000) זכתה מוטולה במדליית זהב בריצת 800 מטר בתוצאה של 1:56.15 דקות, לפני שטפי גראף מאוסטריה (1:56.64 דקות) וקלי הולמס מבריטניה (1:56.80 דקות).
באליפות העולם שנערכה בשנת 2001 באדמונטון, קנדה זכתה מוטולה במדליית זהב, בפעם השנייה בתולדותיה, בריצת 800 מטר בתוצאה של 1:57.17 דקות, לפני גראף (1:57.20 דקות) ולטיטיה ורייסד מסורינאם (1:57.35 דקות).
באליפות העולם שנערכה בשנת 2003 בפריז, צרפת זכתה מוטולה במדליית זהב בפעם השלישית בקריירה שלה ובפעם השנייה ברציפות בריצת 800 מטר בתוצאה של 1:59.89 דקות, לפני הולמס (2:00.18 דקות) ונטליה כרוצ'ליובה מרוסיה (2:00.29 דקות).
אותה שנה זכתה מוטולה במיליון דולר לאחר שהייתה האתלטית היחידה בעולם שזכתה בליגת הזהב, בעקבות ניצחונותיה בריצת 800 מטר בכל שש התחרויות הגדולות שמארגנת התאחדות האתלטיקה הבינלאומית (IAAF).
באולימפיאדת אתונה (2004) סיימה מוטולה במקום הרביעי בריצת 800 מטר בתוצאה של 1:56.51 דקות, אחרי המנצחת הולמס (1:56.38 דקות).
באולימפיאדת בייג'ינג (2008) סיימה מוטולה במקום החמישי בריצת 800 מטר בתוצאה של 1:57.68 דקות, אחרי המנצחת פמלה ג'לימו מקניה (1:54.87 דקות).
בשנת 2006 זכתה מוטולה בכבוד להיות אחת משמונה נשים ידועות בעולם, שנשאו את הדגל האולימפי בטקס הפתיחה של אולימפיאדת החורף בטורינו.
ביוגרפיה > אחרי הפרישה

לאחר פרישתה מריצה, חזרה מוטולה לענף אותו אהבה בצעירותה - כדורגל. היא שיחקה תקופה מסוימת בליגת כדורגל הנשים של דרום אפריקה, וב-2011 אף שימשה כקפטנית נבחרת מוזמביק בטורניר הכדורגל של משחקי אפריקה.
שיאים אישיים > אצטדיון

ריצת 200 מטר: 23.86 שניות
ריצת 400 מטר: 51.37 שניות
ריצת 800 מטר: 1:55.19 דקות
ריצת 1000 מטר: 2:29.34 דקות, שיא עולם בעבר
ריצת 1500 מטר: 4:01.50 דקות
ריצת 3000 מטר: 9:27.37 דקות
ריצת 5000 מטר: 18:15.10 דקות
הערות שוליים

↑  סטיב ויקרס,‏ Mozambique athletics great Mutola turns to football, באתר BBC‏, 7 בספטמבר 2011
| --- | --- |
בקרת זהויות :  GND: 1271406594  World Athletics: 14291362  ISNI: 0000 0000 7132 6164  LCCN: no2009150850  VIAF: 100818602   WorldCat (עם VIAF): 100818602
The Crown

| --- | --- |

 מוקד פעילות:  מטרולהאטן, שוודיה
 תקופת הפעילות:  1990–2004 (כ־14 שנים)
 סוגה:  דת' מטאל מלודי, דת' מטאל, ת'ראש מטאל
 חברת תקליטים:  Black Sun  Metal Blade Records
 www.thecrownofficial.com
 חברים
 יוהאן לינדסטארד   מרקו טרבונן   מרקוס סנסון   מגנוס אולפלט   ג'אנה סארנפאא
 חברים לשעבר
 רוברט אוסטרברג   תומאס לינדברג
 
דה קרוון (The Crown) הייתה להקת דת' מטאל מלודי ות'ראש מטאל ממטרולהאטן שבשוודיה. במקור נקראו "קרוון אוף ת'ורנס" ("Crown of Thorns" - זר קוצים), אך הם נאלצו לשנות את שמם משום שלהקה גלאם-פופ נוצרית השתמשה בשם הזה לעצמה. המוזיקה והליריקה שלהם הושפעו מדת', נושאים אנטי-דתיים (לרוב נגד נצרות) ומרד. הלהקה התפרקה ב-2004. אחרי ההתפרקות יוהאן לינדסטארד (חבר בהרכב) הקים את הלהקה One Man Army and the Undead Quartet. מרקו טרבונן הקים את הלהקה Angel Blake שנקראה על שם שיר של הלהקה Danzig.
חברי ההרכב > חברי ההרכב הסופיים

יוהאן לינדסטארד - שירה [1990-2001, 2002-2004]
מרקו טרבונן - גיטרה [1990-2004]
מרקוס סנסון - גיטרה [1993-2004]
מגנוס אולפלט - גיטרה בס [1990-2004]
ג'אנה סארנפאא - תופים [1990-2004]
חברי ההרכב > חברי ההרכב קודמים

רוברט אוסטרברג - גיטרה [1990-1993]
תומאס לינדברג - שירה [2001]
דיסקוגרפיה > דמואים

Forever Heaven Gone - (1993)
Forget the Light - (1994)
דיסקוגרפיה > אלבומים

The Burning - (1995 בתור "קרוון אוף ת'ורנס)
Eternal Death - (1997 בתור "קרוון אוף ת'ורנס)
Hell Is Here - (1999)
Deathrace King - (2000)
Crowned in Terror - (2002)
Possessed 13 - (2003)
Crowned Unholy - (2004)
וידאוגרפיה

14 Years Of No Tommorow - (2006) - שלושה תקליטורי דיוידי הכוללים חומר דוקומנטרי והופעות חיות.
הערות שוליים

↑  The Crown - Biography, www.thecrownofficial.com
| --- | --- |
בקרת זהויות :  ISNI: 0000 0001 1523 5310  MusicBrainz: 19710493-0b3e-42de-bbff-eaf7b11b5c75 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
שלישיית אסביורן סוונסון

| --- | --- |
EST
 תקופת הפעילות:  1993–2008 (כ־15 שנים)
 סוגה:  ג'אז
 חברת תקליטים:  ACT
 פרסים והוקרה:  Gyllene Skivan (2006, 2008)  Musikexportpriset (2003)  פרס הג'אז של ה-BBC 
 אתר רשמי
 חברים
 אסביורן סוונסון  דן ברגלונד  מגנוס אוסטרום
 
שלישיית אסביורן סוונסון (בשוודית: Esbjörn Svensson Trio) היא הרכב ג'אז שוודי שהוקם בשנת 1993 על ידי אסביורן סוונסון.
ההרכב כלל את אסביורן סוונסון (פסנתר), דן ברגלונד (באס) ומגנוס אוסטרום (תופים).
על ידי סגנון שמשלב אלמנטים של ג'אז קונבנציונלי, אפקטים אלקטרונים, רוק, פופ ומוזיקה קלאסית הצליח ההרכב לעשות את כל הדרך מעיירה קטנה בשוודיה לשוק הקשה ביותר ל ג'אז מיובא, השוק האמריקאי.
השלישייה שילבה בין החדווה של תלוניוס מונק, הדרמה של יוהאן סבאסטיאן באך ואנרגיית הרוק המתקדם של אמרסון לייק ופאלמר בתחילת דרכם.
השלישייה שהושפעה בין היתר מ רדיוהד הצליחה להנגיש את המוזיקה שלה לחובבי פופ ורוק תוך שמירה על הגרעין הקשה של מאזיני הג'אז.
הפרסום של האלבום From Gagarin's Point of View בשנת 1999 בלייבל הגרמני ACT הביא לפריצה הראשונה של ההרכב אל מחוץ לגבולות סקנדינביה.
מה שהתחיל, כביצועים של גרסאות כיסוי למוזיקה של אחרים, התחלף בחומר מקורי שהקנה להרכב פרסי גראמי שוודים, מקום ראשון בתחרות הג'אז הבינלאומית הבריטית של 2003 ופרס מטעם Jazzman magazin. הצרפתי.
ההרכב הצליח, לשנות את הציפיות של מאזינים שחשבו שהם יודעים מהו ג'אז, לנפץ את הגבולות בין הזאנרים של המוזיקה ולהראות שמוזיקה מאולתרת יכולה להיות אינטליגנטית, מעניינת ומספקת כמו ענפי מוזיקה פופולרית אחרים.
אסביורן סוונסון נהרג בתאונת צלילה ב-14 ביוני 2008 כשהוא בן 44 במותו.
דיסקוגרפיה

When Everyone Has Gone, 1993
EST Plays Monk, 1996
Winter in Venice, 1997
From Gagarin's Point of View, 1999
Good Morning Susie Soho, 2000
Strange Place for Snow, 2002
Seven Days of Falling, 2003
Viaticum, 2005
Tuesday Wonderland, 2006
Leucocyte, 2008
2012, 301
E.S.T. Live 95
Live in Stockholm,2003
Live in Berlin, 2005
Live in Hamburg, 2007
Somewhere Else Before U.S. compilation on Columbia from From Gagarin's Point of View, 2001
Retrospective - The Very Best of E.S.T., 2009
יצירה ב-5 דקות

| --- | --- |

 סוג:  ערוץ YouTube 
 תקופת הפעילות:  15 בנובמבר 2016 – הווה (8 שנים) 
 בעלות:  TheSoul Publishing 
 שירותים עיקריים:  הדרכה בתחום DIY
  סרטונים בערוץ של יצירה ב-5 דקות, באתר יוטיוב https://thesoul-publishing.com
 
יצירה ב-5 דקות (באנגלית: 5-Minute Crafts) הוא ערוץ יוטיוב בסגנון עשה-זאת-בעצמך, בבעלות TheSoul Publishing, חברה שיושבת בלימסול, קפריסין. הערוץ נמצא תחת הרשת הרב ערוצית של ערוץ פרדרטור.
פורמט וידאו

סרטוני יוטיוב "יצירה ב-5 דקות" הם אוסף של סרטונים שפורסמו בעבר באינסטגרם או בפייסבוק. תוכני הערוץ מורכבים בעיקר מסרטונים הנוגעים ליצירה, טיפים לחיים ולעיתים גם ניסויים מדעיים. הסרטונים מעוצבים בסגנון רב שלבי, המפרט שיטות ביצוע. קטעי הווידאו בערוץ מצולמים בסגנון הפופולרי של סדרת האינטרנט BuzzFeed Tasty, שבו המצלמה מוצבת על שולחן וממוקדת על החפצים שעליו בעוד שרק ידיו של האדם מצולמות. כך ניתן לייצר תוכן בסיוע חפצים אלה, בדרך כלל מרכיבים ומכלים של מזון ועשה זאת בעצמך. לאחר השלמת ההדגמה, לעיתים מוצג גוף מלא של האדם כשהוא מציג את המוצר המוגמר. מרבית הסרטונים בערוץ "יצירה בחמש דקות" הם אוספים שונים של טיפים לחיים ואורכם למעלה מעשר דקות, למרות שם הערוץ.
היסטוריה

הוצאת TheSoul הוקמה על ידי פאבל ראדייב ומראט מוכאמטוב, צוות שבסיסו בקפריסין שהובחנו בעקבות הרקע שלהם ביצירת תוכן ברשת המדיה החברתית, והשקת AdMe.ru ו-BrightSide.me . במרץ 2017 הקימה החברה את ערוץ היוטיוב, BRIGHT SIDE .
ב־15 בנובמבר 2016, נרשמה ביוטיוב יצירה ב-5 דקות על ידי הוצאת TheSoul. למחרת הועלה הסרטון הראשון של הערוץ, "5 פריטי עשה זאת בעצמך חיוניים שאתה צריך לדעת".
בשנת 2017 החל לצמוח במהירות מספר המנויים והצפיות בווידאו של הערוץ. במאמר שפרסם Mic ביוני 2017, צוין שיצירה ב-5 דקות צברה למעלה מ-4 מיליון מנויים. בשנת 2017 והלאה, נוצרו גם ערוצי משנה שונים על ידי הוצאת TheSoul. ערוצי המשנה הללו הושקו במטרה להעניק תוכן מסוים לקהלים ספציפיים.
באפריל 2018, תיאר Tubefilter מגמה של סרטוני ניקיון האביב ביוטיוב וציין את השתתפותם של יצירה בחמש דקות. בנובמבר כתב ווקס כי יצירה בחמש דקות הוא ערוץ "מצליח במיוחד", תוך שהוא מציג את למעלה מ-10 מיליארד צפיות בווידאו ואת דירוגו כערוץ החמישי במספר המנויים ביוטיוב, עם כמעט 40 מיליון מנויים באותה תקופה. במהלך שבוע אחד בדצמבר 2018, הערוץ קיבל מעל 238 מיליון צפיות בווידאו.
החל ממרץ 2020 היו לערוץ 67 מיליון מנויים, והוא דורג כערוץ החמישי במספר המנויים בפלטפורמה שאינו מופעל על ידי יוטיוב, אחרי T-Series, PewDiePie, Cocomelon ו-SET India.
נכון לשנת 2023 יש לערוץ 80.3 מיליון עוקבים.
איך התקבל הערוץ

ג'ושוע כהן מטיובפילטר תיאר את הערוץ כ"ידידותי לילדים בסרטוני עשה זאת בעצמך".
Common Sense Media, אתר לבדיקת תוכן במחשבה ממוקדת לילדים, כולל ביקורות מעורבות ליצירה ב-5 דקות. הביקורות מתארות את הערוץ "יצירה ב-5 דקות" כ"סרטונים יצירתיים" שיכולים "לעזור בשימוש חוזר בחפצים משומשים" עם זאת, נמתחה ביקורת על הערוץ על "שימוש חוזר בקליפים ליצירת סרטונים חדשים" ועל "יצירת קליקבייט" (clickbait). השימוש בכלים חדים ספג ביקורת גם כעל פוטנציאל מסוכן לילדים.
רבקה ג'נינגס מווקס מאפיינת את יצירה ב-5 דקות כ"ביזארית", מתארת את התכנים כ"הוראות עשה זאת בעצמך ששום אדם לא יכול או צריך אי פעם לעשות" ומבקרת את השימוש הכבד של הערוץ בתמונות ממוזערות קליקבייט.
נדין דנינו מניו יורק פוסט כתבה כי סרטון טיפים "ביזארי" בן 5 דקות, הממחיש את השימוש בשיער אנושי כמברשת איפור, התקבל באופן שלילי בטוויטר.
סייג אנדרסון מ-Mashable הטיל ספק בתועלת של אחד הסרטונים בערוץ, "14 ניסויים מדהימים בביצים שאתם יכולים לעשות בבית", המתאר " טיפים לחיים" שכוללים השריית ביצה בחומץ למשך 24 שעות כדי להפוך את הביצה גדולה יותר. הוא גם תיאר את הסרטונים של יצירה ב-5 דקות "כבלתי-רגישים ועשויים להיות טרולי."
ראו גם

קליקבייט
עשה זאת בעצמך
מדיה פורסט

| --- | --- |

 נתונים כלליים
 תקופת הפעילות:  2005–הווה (כ־20 שנה) 
 מיקום המטה:  נתניה 
  
 mediaforest-group.com
 
מדיה פורסט (Media Forest) היא חברת היי-טק ישראלית המפעילה מצעדי פזמונים, בקרת מוזיקה ושידורי אונליין.
היסטוריה

החברה נוסדה בנתניה ב-2005. היא החלה לפעול תחת זיכיון גם בצרפת, ארגנטינה, מולדובה, בלגיה, בולגריה, רומניה, יוון ושווייץ.